Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: megtörtént, az elõzõ évi bázis adatok alapján, a 29/2007. (IV. 20.) FVM rendelet alkalmazásával.
Paragraph Index: 75

3. A termelõket érintõ közösségi közvetlen kifizetésekkel kapcsolatban annak van jelentõsége, hogy a régi szabályok szerint a csak SAPS támogatásban részesülõ termelõket illetõen az SPS törvény milyen jogi környezetben lépett volna hatályba. A közösségi SPS rendeletbõl az következett eredetileg, az SPS törvény elfogadása elõtt, hogy a támogatható területtel rendelkezõ termelõk – a nemzeti pénzügyi felsõ határ évenkénti növekedése, illetve a nemzeti kiegészítõ támogatás arányának meghatározása miatt – évrõl évre magasabb összegû támogatásra válhatnak jogosulttá. A SAPS támogatás, a közösségi közvetlen kifizetés felosztása normatív: a termelõ által bejelentett földterület mértékéhez igazodik. Az SPS törvény a SAPS támogatást (amit az SPS rendelet alapján fizetnek ki) és az ahhoz kapcsolódó nemzeti kiegészítõ támogatásokat azonban egy tetõ alá hozza. Az SPS törvény 1. § (7) bekezdése kifejezetten kimondja, hogy „az egységes terület alapú, valamint az ahhoz kapcsolódó kiegészítõ támogatási rendszer 2008. december 31-gyel megszûnik”. Az SPS törvény szerinti támogatási jogosultságok elsõ alkalommal történõ kiosztásakor részben az üzemi szinten meghatározott történeti bázis adatokat, részben pedig a regionális jelleggel, minden mezõgazdasági üzem számára azonosan meghatározott támogatási mértékeket kell alkalmazni. A regionális szinten megállapított támogatási mértéket minden olyan mezõgazdasági termelõ – függetlenül attól, hogy rendelkezik-e bázisidõszakkal, vagy nem – megkapja, aki az adott évben egységes támogatási kérelmet nyújt be. A nemzeti támogatási felsõ határ nagyobbik részét (kb. 60%-át) ezzel módszerrel osztják ki. A kisebbik hányadot a magyar jogszabályok, FVM rendeletek szerinti történelmi bázis adatok alapján állapítják meg. Az SPS törvény a „történelmi bázist” egyoldalúan veszi figyelembe, hiszen ezzel csak a nemzeti kiegészítõ támogatásban korábban részesült termelõk rendelkezhetnek. A SAPS támogatáshoz kapcsolódóan az SPS törvény nem képez történelmi bázist, a csak a SAPS támogatásban részesült termelõknek az átállást megelõzõ év(ek)ben szerzett korábbi támogatásának mértéke az SPS jogosultság kiosztásánál nem játszik szerepet. Az SPS törvény a kétfajta komponens egymáshoz viszonyított arányát nem határozza meg, ez az arány az SPS törvény

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes